
PENTRU DIALOG 


Termenul dialóg, căruia Conciliul Vatican II îi consacră uri paragraf 
întreg în constituția Gaudium et spes (nr. 92), este reflexul lingvistic al unui 
mod nou de a fi Biserică şi de a face Biserică, caracterizat prin atenția faţă de 
celălalt şi față de valorile sale şi nu prin judecată, superioritate, emarginare, 
condamnare. Iar termenul teologic precizează orientarea şi structura generală 
a dialogului. Prin urmare, dialog teologic înseamnă dialogul credinţei, dialo- 
gut frățesc, dialogul laicilor cu ierarhia, dialogul ecumenic, dialogul inter- 
religios, dialogul Bisericii cu societatea etc. 

Cât priveşte acest comportament eclezial şi social, precizăm că este 
necesar pe de o parte, iar pe de alta nu este cruțat de greutăţi, deoarece multă 
vreme am trăit diferența dintre noi ca ameninţare. Ne-am suspectat unii pe 
alții, indiferent care a fost motivul. Datorită necazurilor, am fost împreună 
uneori, dar în subconştient am rămas străini, deşi trăiam pe același pământ şi 
vorbeam aceeaşi limbă. “Trebuie să recunoaştem că n-am avut nimic de 
câştigat, dimpotrivă am pierdut şi vom pierde mereu câtă vreme vom rămâne 
frați separați sau certați. Domnul Cristos a spus: vai de omul datorită căruia 
au loc pricinile de scandal (Mt 18,7). Să medităm cu atenție. Pentru cei care 
nu au auzit de Cristos şi de Evanghelie, cămaşa fără cusătură a Mântuitorului 
dar sfâşiată de certurile noastre ideologice, istorice, politice, materiale etc., 
constituie un scandal. Şi atunci? Să stăm de vorbă, să ne cunoaştem şi, de ce 
nu, să ne înfcățim, să ne întâlnim. În sensul acesta, avem un program minim 
dar substanţial, formulat de cardinalul Y. Congar în renumita sa carte 
Chrétiens désunis, principes d'un oecumehisme catholique din anul 1937: În 
loc să ne certăm unii cu alții; să căutăm elementele de adevăr de la ceilalți 
şi să le îmbrăţişăm. 

“Evident, în drum spre unitatea creştinilor ne bazăm în primul rând pe |, 
credință care este darul lui Dumnezeu. În sensul ăcesta, vom încerca să 

pregătim terenul şi să dăm mărturie despre el, vom încerca să privim fiecare 
persoană cu ochii săi, participând la vindecarea omului, căutând partea sa de 
adevăr, invitându-l să părăsească partea sa de minciună, invitându-l, dacă 
vrea, să intre în Biserică. Dialogul cu ceilalți va fi un dialog frățesc. Nu vrem 
să judecăm pe nimeni şi nici nu vrem să dirijăm pe careva. Vrem să ne situăm 
în inima prieteniei creştine şi să lansăm, prin dialog, un apel la libertatea 


celuilalt. Propunem un dialog bazat pe respectul semenilor noştri, convin şi 


fiind că în măsura în care suntem mai aproape de Dumnezeu î în acea măsură 
suntem mai mult noi înşine, adică liberi. 


Dorim un dialog cu societatea, cu laicii. Nu suntem pentru confuzie şi 


anarhie. Recunoaştem că puterea ierarhiei bisericeşti nu provine dintr-o delegare 
a comunităţii, dar dintr-o alegere a lui Dumnezeu. Conciliul Vatican II îi în- 
deamnă pe laici să accepte cu promptitudine şi în spiritul ascultării creştine ceea 
ce păstorii lor, ca reprezentanți ai lui Cristos, au hotărât în calitate de învățători 
ŞI conducători ai Bisericii (Lumen gentium, nr. 37). 


Ținând cont şi de schimbările care au loc astăzi în: societatea româ- 
nească, în spegial întâlnirile cu reprezentanții altor religii necreştine, intențio- 
năm şi un dialog interreligios. În raport cu aceşti oameni care nu au auzit de 
Evanghelie şi nu au primit pe Duhul Sfânt, vestirea lui Cristos nu înseamnă 
deranjarea conştiințelor şi valorilor proprii. Şi asta, pentru cel puţin, două mo- 
tive: mai întâi pentru çă vestirea creştină corespunde unei porunci. precise primită 
de la Cristoş - mergeţi așadar, faceți discipoli din toate naţiunile (Mt 28,19) -, 
apoi, pentru că oricare ar fi mentele celorlalte religii, ele nu-l pot oferi pe Cristos. 
Fără îndoială, conţin un Cuvânt al lui Dumnezeu, dar nu îngăduie trăirea, în: 
Cristos, a acestei relaţii absolut speciale cu Dumnezeu, revelat ca Tată, care. 
este specificul creştinismului. Pe scurt, atunci când creştinul vestește Evan- 
ghelia unui om dintr-o altă tradiţie religioasă, are conștiința că poate duce la 
desăvârşire fericirea sa. Deci, nu este vorba de distrugerea bogățiilor specifice 
fiecărei religii, ci de a le conduce la desăvârşire prin predicarea Învierii lui Cristos. 

Dar, dialogul cel mai necesar pentru noi este dialogut ecumenic cu ce- 
lelalte Biserici şi comunităţi creştine, în special cu Biserica ortodoxă. Pentru 
° a evita orice fel de ambiguitate, spunem clar şi deschis că între Biserica ro- 

mano-catolică şi Biserica ortodoxă încă nu există o comuniune perfectă de 
credință. În privinţa aceasta, perspectiva catolică asupra-ecuimenismului poate 
fi rezumată în următoarele puncte. 

< Domnul Cristos a întemeiat o singură Biserică. În ciuda voinței divine, 
mai multe Biserici creştine se prezintă astăzi fiecare în parte ca adevărata 
moștenitoare a lui Isus Cristos. Ca şi cum Cristos ar fi împărţit... O-astfel de 
separare înseamnă infidelitate faţă de voinţa lui Cristos, scandal pentru oa-- 
meni, piedică în fața predicării Evangheliei. Sub impulsul lucrării Duhului 
Sfânt s-a.născut marea mişcare ecumenică. Participă; la această mişcare cei 
care îl invocă pe Dumnezeu Treime, izvorul Uniţăţii şi care cred că Isus este 
Domn şi Mântuitor. Ei doresc o Biserică a lui Dumnezeu una şi vizibilă, cu 
adevărat universală, trimisă în lumea întreagă. 


O astfel de Biserică, adică Biserica unică a lui Cristos, este prezentă 
în Biserică catolică. În acelaşi timp, nu negăm faptul că numeroase elemente 
de sfințire şi de adevăr subzistă în afara structurilor sale. Aceste elemente 
aparțin Bisericii lui Cristos şi îi invită pe toți la unitatea "catolică (Gaudium et 
spes, nr. 8). Din aceeaşi constituţie pastorală despre ] Biserica î în lumea con“ 
temporană promulgat de Conciliul Vatican ÍI, aflăm căo singură şi unică 
Biserică a Fost instituită de Cristos Domnul (nr. 1). „Această unică Biserică 
a lui Cristos există în Biserica catolică încă de la început (nr. 4). Fideli 
credinţei catolice, afirmăm că darul definitiv de Biserică unică a fost comu- 
nicat încă de la început de către Cristos Bisericii sale şi că această unică Bise- 
rică nu a fost distrusă chiar dacă în decursul istoriei sale bimilenare au avut 
loc diviziuni. De asemenea este adevărăt că diviziunile împiedică Biserica să 
exprime plinătatea catolicității (nr. 4). | 
“Autorul unității Bisericii este Sfântul, Duh. Succesiunea apostolică este 
în serviciul Duhului pentru edificarea unui singur trup al lui Cristos. Trebuie 
să depăşim ideea că numai membrii unei Biserici considerată ca o societate 
ar fi catolici, ceilalți neavând altceva de făcut decât să revină la Biserica 
mamă. În viziunea Conciliului Vatican II, Biserica văzută şi trăită înseamnă 
comuniune în Duhul Sfânt care o constituie neîntrerupt. Centrul comuniuitii 
este Ciistos (nr. 20). Biserica catolică nu are un scop în sine, ea vrea să fie 

semnul lui Cristos (J. Desseaux, Convinctions catholiques sur l'oecumenisme, 
în: Théo, Fayard, Paris 1989, p. 583). 

În sfârşit, orice creştin matur ar trebui să-şi pună această întrebare: 
rugăciunea lui Isus Cristos din ajunul Pătimirii este o simplă figură de stil sau 
o invitație reală ca toți să fie una? 

' Mai mulți factori au dus la apariţia unui pluralism religios în țara 
noastră, o diversitate de rituri, religii, comunități şi Biserici. În lumina vocației 
universale a creştinismului, percepem această diversitate ca ceva pozitiv, ca 
prilej de îmbogăţire spirituală reciprocă. Dar, pentru asta este necesar ca 
dialogul să fie susținut de credinţă, de încredere în om şi rugăciune. 


Primul număr al revistei Insătutului Teologic Romano-Catolic din Iaşi 
conţine în substanță comunicările colocviului teologic organizat de acelaşi 
Institut împreună cu Facultatea de teologie ortodoxă din localitate în ultima 
săptămână de rugăciune pentru unitatea creştină. Cât priveşte metodologia şi 
grafia, am respectat opțiunea fiecărui autor. Deoarece colocviul s-a încheiat 
cu o celebiare ecumenică la care au participat Preasfinţitul Petru Gherghel, 


episcop de Iaşi, şi Înalt Preasfinţitul Daniel, mitropolitul Moldovei şi al 


Bucovinei, am inserat şi omiliile acestor ierarhi. 


În sens specific, întâlnirea din Aula Magna a Seminarului catolic şi-a 
propus să facă o lectură a prezenţei şi lucrării Duhului Sfânt în tradiția creş- 
tină, catolică şi ortodoxă, acordând atenție perspectivei ecumenice. Apoi, a 
voit să arate că nu se poate vorbi despre Duhul Sfânt decât prin Sfânta Scrip- 
tură, prin Sfinţii Părinţi şi prin liturgia Biserici. În fine, ca răspuns la problema 
cu care se confruntă atât Biserica catolică cât şi Biserica ortodoxă, privind 
provocarea actuală a religiilor necreştine, s-a analizat în final raportul dintre 
Sfântul Duh şi religile necreştine. 


În general, organizatorii au voit să aprofundeze tema Duhului Sfânt 
întrucât el este acela care actualizează în Biserica din toate timpurile şi din 
toate locurile Revelația unică adusă de Cristos oamenilor, făcând-o vie şi 
eficientă în sufletul fiecăruia (loan Paul al II-lea, enciclica Tertio millennio 

adveniente, nr. 44). Pe de altă parte, s-a dorit a fi o contribuție la faza de 
pregătire pentru Marele Jubileu din anul 2 000. Întâlnirea de studiu la nivel 
local între Institutul Teologic Romano-Catolic şi Facultatea de teologie 
ortodoxă este. prima de acest fel în istoria relaţiilor dintre Biserica romano- 
catolică şi Biserică ortodoxă din Iaşi. Sperăm să fie începutul unei colaborări 
fructuoase spre slava lui Dumnezeu şi binele oamenilor. 


Pr. Wilhelm DANCĂ 


